ai4bharat/Pralekha huggingface dataset:
சிறப்பு சேவைகள் மற்றும் கட்டுரைகள்
ரூ. 65.38 லட்சம் மதிப்பில் 1.36 கிலோ தங்கத்தை சென்னை விமான நிலைய சுங்கத்துறை அதிகாரிகள் பறிமுதல்
துபாயிலிருந்து வரும் விமானத்தில் தங்கம் கடத்தப்படக்கூடும் என்று உளவுப் பிரிவினரிடமிருந்து கிடைத்த தகவலின் அடிப்படையில், துபாயிலிருந்து சென்னை வந்த ஏர் இந்தியா ஏஐ-906 என்ற விமானத்தை, சென்னை விமான நிலைய சுங்கத்துறை அதிகாரிகள் சோதனையிட்டனர்.
அப்போது விமானத்தின் கடைசி இரண்டு கழிவறைகளில் வெள்ளைநிற டேப்பால் சுற்றப்பட்ட பொட்டலம் ஒன்று இருப்பது தெரியவந்தது.
அதைப் பிரித்துப் பார்த்த போது, 583 கிராம் எடையில் வெளிநாட்டு முத்திரைகளுடன் 10 தங்க வெட்டுத் துண்டுகளும், 870 கிராம் எடையில் தங்கப்பசை அடங்கிய 6 பொட்டலங்களும் மறைத்து வைக்கப்பட்டிருந்தது கண்டுபிடிக்கப்பட்டது.
மொத்தமாக ரூ. 65.38 லட்சம் மதிப்பில் 1.36 கிலோ தங்கம், கேட்பாரற்று இருந்ததாக சுங்கச் சட்டத்தின் கீழ் பறிமுதல் செய்யப்பட்டது.
மேலும் விசாரணை நடைபெற்று வருவதாக, சென்னை சர்வதேச விமான நிலைய சுங்கத்துறை ஆணையர் வெளியிட்டுள்ள செய்திக்குறிப்பில் தெரிவிக்கப்பட்டுள்ளது.
பாதுகாப்பு அமைச்சகம்
சிறந்த முதல் மற்றும் இரண்டாவது கமாண்ட் மருத்துவனைகளுக்கான பாதுகாப்புத்துறை அமைச்சர் கோப்பை வழங்கப்பட்டது.
2019-ம் ஆண்டுக்கான ராணுவப் படைகளுக்கான மருத்துவச் சேவைகள் அளிக்கும் சிறந்த மற்றும் இரண்டாவது சிறந்த கமாண்ட் மருத்துவமனைகளுக்கான பாதுகாப்புத்துறை அமைச்சரின் கோப்பைகளை திரு.ராஜ்நாத் சிங் 2020 அக்டோபர் 16-ம் தேதி வழங்கினார். பெங்களூருவில் உள்ள கமாண்ட் மருத்துவமனை ., கொல்கத்தாவில் உள்ள கமாண்ட் மருத்துவமனை  ஆகியவை முறையே 2019-க்கான சிறந்த மற்றும் இரண்டாவது சிறந்த கமாண்ட் மருத்துவமனையாக தீர்மானிக்கப்பட்டன. விருது விழாவில் பாதுகாப்புத்துறை செயலாளருடன் மூத்த படை அதிகாரிகள் மற்றும் பொதுமக்களின் பிரதிநிதிகள் பங்கேற்றனர்.
ராணுவப்படைகள் மருத்துவ சேவைகள் வழங்கிய பாராட்டத்தக்க சேவைகளை அங்கீகரிக்கும் வகையில் சிறந்த செயல்திறனை வெளிப்படுத்திய இரண்டு மருத்துவமனைகளுக்கும் பாதுகாப்புத்துறை அமைச்சர் பாராட்டுத் தெரிவித்தார். போர் மருத்துவ ஆதரவு முதல் செயல்பாட்டில் பங்கெடுக்க ஈடுபடுத்தப்படும் படைகள் வரை மத்திய மண்டல, மண்டல மற்றும் மூன்றாம் நிலை மருத்துவமனைகளின் அதி நவீன சுகாதாரப் பாதுகாப்பு சேவைகள் ராணுவப்படைகளின் மருத்துவ சேவைகளில் மேற்கொள்ளப்படுகின்றன.
மேலும் விவரங்களுக்கு இந்த ஆங்கில செய்தியை பார்க்கவும்;
https://pib.gov.in/PressReleasePage.aspx?PRID=1665093
மீன்வளம், கால்நடை பராமரிப்பு மற்றும் பால்வளத் துறை அமைச்சகம்
கால்நடை பராமரிப்பு மற்றும் பால்வளத்துறை 2-ம் கட்ட சிறப்பு இயக்கத்தை வெற்றிகரமாக மேற்கொண்டது
கால்நடை பராமரிப்பு மற்றும் பால்வளத்துறை 2-ம் கட்ட சிறப்பு இயக்கத்தை அக்டோபர் 2-ம் தேதி தொடங்கி 31-ம் தேதி, 2022 வரை வெற்றிகரமாக மேற்கொண்டது. 2-ம் கட்டத் தூய்மை இயக்கத்தின் ஒரு பகுதியாக, பொதுமக்கள் வந்து செல்லும் களம் மற்றும் வெளி அலுவலகங்கள் உட்பட 165 பகுதிகளில் தூய்மைப்பணி மேற்கொள்ளப்பட்டது. நாடாளுமன்ற உறுப்பினரின் பரிந்துரைகள் போன்ற பல்வேறு வகைகளில் நிலுவையில் இருந்த பொதுமக்கள் குறைதீர்ப்பு விவகாரங்களுக்கு தீர்வு காணப்பட்டது.
2-ம் கட்ட இயக்கத்தின்போது, அமைச்சகம் மற்றும் அது சார்ந்த அலுவலகங்களில் ஆய்வு செய்யப்பட்ட 21, 072 கோப்புகளில் 16, 834 கோப்புகள் களையப்பட்டது.
மொத்தம் 84 பொதுமக்கள் குறைதீர்ப்பு முறையீடுகளில் 82 முறையீடுகளுக்கு தீர்வு காணப்பட்டன.
அறிவியல் மற்றும் தொழில்நுட்பத்துறை
பிளாஸ்மா அடிப்படையிலான பசுமை கிருமிநாசினிகள் கொவிட்-19 போன்ற தொற்று நோய்களின் பரவலைக் கட்டுப்படுத்தலாம்
கொவிட்-19-க்கான பசுமை மாசு நீக்கியாக குளிர் வளிமண்டல அழுத்த பிளாஸ்மா உதவியுடன் பிளாஸ்மா அடிப்படையிலான கிருமிநாசினியை ஆராய்ச்சியாளர்கள் உருவாக்கியுள்ளனர்.
தொற்று நோய்கள் பரவுவதைக் கட்டுப்படுத்தக்கூடிய மாசு நீக்கிகளின் அவசரத் தேவையை கொவிட்-19 பெருந்தொற்று முன்வைத்தது. இருப்பினும், பெரும்பாலான மாசு நீக்கிகள் சுற்றுச்சூழலுக்கு அபாயகரமான ரசாயனங்களைக் கொண்டிருந்தன. பசுமையான மாற்றுகளை நோக்கி செயல்பட ஆராய்ச்சியாளர்களை இது ஊக்குவித்தது.
மத்திய அறிவியல் மற்றும் தொழில்நுட்பத் துறையின் கீழ் இயங்கும் தன்னாட்சி அமைப்பான அறிவியல் மற்றும் தொழில்நுட்பத்தில் முன்னேறிய ஆய்வுக்கான நிறுவனத்தை  வாழ்க்கை அறிவியல் மற்றும் இயற்பியல் துறைகளை சேர்ந்த விஞ்ஞானிகளான டாக்டர் காமாட்சி சங்கரநாராயணன், டாக்டர் மோஜிபுர் ஆர் கான், மற்றும் டாக்டர் ஹெச் பைலுங் ஆகியோர் அடங்கிய குழு இக்கண்டுபிடிப்பை செய்துள்ளது.
குளிர் வளிமண்டல அழுத்தத்தால் உருவாக்கப்படும் பிளாஸ்மா கொரோனா வைரஸ் ஸ்பைக் புரதத்தை செயலிழக்கச் செய்யும் திறனைக் கொண்டுள்ளது என்பதை இக்குழு நிரூபித்துள்ளது.
சுற்றுச்சூழலுக்கு அபாயகரமான ரசாயன அடிப்படையிலான தூய்மையாக்கல் முறைகளுக்கு பிளாஸ்மா அடிப்படையிலான கிருமிநாசினி முறை சிறந்த மாற்றாகும் என்று ஆராய்ச்சியாளர்கள் காட்டியுள்ளனர். "குளிர் வளிமண்டல பிளாஸ்மா சுற்றுச்சூழலுக்கு பாதுகாப்பானது. ஏனெனில் பிளாஸ்மா சிகிச்சையின் மூலம் செய்யப்படும் முழு தூய்மைப்படுத்தும் செயல்பாட்டின் போது எந்த ரசாயன கழிவுகளும் உற்பத்தி செய்யப்படுவதில்லை,” என்று அவர்கள் கூறினர்.
கிருமி நீக்கம் செய்யும் முறையை பல்வேறு பாக்டீரியா அல்லது பூஞ்சை தொற்றுகளுக்கு மேலும் விரிவுப்படுத்த முடியும் என்று முன்னணி ஆராய்ச்சியாளர்களான டாக்டர் காமாட்சி சங்கரநாராயணன் மற்றும் டாக்டர் எச் பைலுங் ஆகியோர் தெரிவித்தனர்.
வெளியீட்டு இணைப்பு:
https://doi.org/10.1039/D2RA00009A
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1818089
பிரதமர் அலுவலகம்
பாலியில் ஜி-20 உச்சிமாநாட்டின் இடையே அமெரிக்கா மற்றும் இந்தோனேசிய அதிபர்களுடன் பிரதமர் சந்திப்பு
பாலியில் நடைபெறும் ஜி-20 தலைவர்களின் உச்சிமாநாட்டின் இடையே பிரதமர் திரு நரேந்திர மோடி, அமெரிக்க அதிபர் மேதகு திரு ஜோசப் ஆர். பைடன் மற்றும் இந்தோனேசிய அதிபர் மேதகு திரு ஜோகோ விடோடோ ஆகியோரை இன்று சந்தித்துப் பேசினார்.
சர்வதேச பொருளாதார ஒத்துழைப்பின் முக்கிய மன்றமாக ஜி-20 திகழ்கிறது என்று கூறிய பிரதமர், சர்வதேச சவால்களை எதிர்கொள்வதற்காக முக்கிய பொருளாதரங்கள் அனைத்தையும் இணைப்பதற்கான திறனை இந்த அமைப்பு தொடர்ந்து வெளிப்படுத்துவதன் முக்கியத்துவத்தை வலியுறுத்தினார். நமது பொருளாதாரங்களில் நிலையான மற்றும் உள்ளடக்கிய வளர்ச்சியை மீண்டும் கொண்டு வரவும், தற்போதைய பருவநிலை, எரிசக்தி மற்றும் உணவு தட்டுப்பாடு போன்ற பிரச்சனைகளை எதிர்கொள்ளவும், உலகளாவிய மருத்துவ கட்டமைப்பை வலுப்படுத்தவும், தொழில்நுட்ப மாற்றங்களை ஊக்குவிக்கவும் ஜி-20 அமைப்பு பணியாற்றுகிறது.
இந்த அமைப்பிற்குத் தலைமை தாங்கும் போது இதர வளர்ந்து வரும் நாடுகளுக்கு ஆதரவாக இந்தியா குரல் கொடுக்கும் என்று பிரதமர் திரு மோடி உறுதியளித்தார். பாதிப்புக்குள்ளாகும் நாடுகளுக்கு உதவுதல்; உள்ளடக்கிய வளர்ச்சிக்கு ஆதரவு; பொருளாதார பாதுகாப்பு மற்றும் சர்வதேச விநியோக சங்கிலியை வலுப்படுத்துவது; பல அம்ச நிதி நிறுவனங்களுக்கு மேம்பட்ட மற்றும் புதுமையான நிதி மாதிரிகளை உருவாக்குதல்; பருவநிலை மாற்றம், பெருந்தொற்று, பலவீனமான பொருளாதாரம், வறுமை ஒழிப்பு, நிலையான வளர்ச்சி இலக்குகளை அடைதல், உள்கட்டமைப்பு இடைவெளியைக் குறைப்பதற்கு அரசு மற்றும் தனியார் நிதியைப் பயன்படுத்துதல் போன்றவற்றில் ஜி-20 அமைப்பின் பங்களிப்பை பிரதமர் சுட்டிக்காட்டினார்.
இந்தியாவின் தலைமையின் கீழ் ஜி-20 அமைப்பின் பணிகளுக்கு ஆதரவளித்ததற்காக அதிபர்கள் திரு விடோடோ மற்றும் திரு பைடன் ஆகியோருக்கு பிரதமர் நன்றி தெரிவித்தார்.
பிரதமர் அலுவலகம்
பிரதமரின் பிரான்ஸ் பயணத்தின்போது வெளியிடப்பட்ட இந்தியா – பிரான்ஸ் கூட்டறிக்கை
பிரதமர் திரு நரேந்திர மோடி, குறுகிய கால பயணமாக மே 4, 2022 அன்று பாரீஸ் பயணம் மேற்கொண்டபோது, பிரான்ஸ் அதிபர் திரு இமானுவேல் மேக்ரான் அவரை வரவேற்றார்.
ஜனநாயக மாண்புகள், அடிப்படை சுதந்திரம், சட்டத்தின் ஆட்சி, மனித உரிமைகளுக்கு மதிப்பு ஆகியவற்றை பகிர்ந்து கொள்ள இருதரப்பினரும் உறுதி பூண்டனர்.
பெருந்தொற்றுக்கு பிந்தைய உலகில், உருவாகியுள்ள சவால்களை எதிர்கொள்ள புதிய தளங்களில் தங்களின் ஒத்துழைப்பை மேலும் ஆழப்படுத்தவும், சர்வதேச பங்களிப்பை விரிவுப்படுத்தவும் இரு நாடுகளும் உறுதியேற்றுள்ளன.
சர்வதேச சட்டத்தின் அடிப்படையில், இந்தியா – பசிபிக் பிராந்தியத்தின் இறையாண்மை மற்றும் பிராந்திய ஒற்றுமைக்கு மதிப்பளிக்கவும், சுதந்திரமான கடல் வழிப் போக்குவரத்துக்கும், பதற்றம், மோதல்கள் இல்லாத பிராந்தியத்திற்கும், தொலைநோக்குப் பார்வையை பகிர்ந்து கொண்டுள்ளன.
பாதுகாப்பு, பந்தோபஸ்து, வர்த்தகம், முதலீடு, போக்குவரத்துத் தொடர்பு, சுகாதாரம் ஆகியவற்றை உள்ளடக்கியதாக இந்தியா –பிரான்ஸ், இந்தியா - பசிபிக், பங்களிப்பு உள்ளது.
அண்மையில் தொடங்கப்பட்ட இந்தியா ஐரோப்பிய ஒன்றிய வர்த்தகம் மற்றும் தொழில்நுட்ப சபைக்கு இருநாடுகளும் வரவேற்பு தெரிவித்துள்ளன.
உக்ரைனுக்கு எதிரான ரஷ்யப்படைகளின் சட்டவிரோத மற்றும் ஆத்திரமூட்டும் செயல்களுக்கு பிரான்ஸ் கடும் கண்டனம் தெரிவித்தது.
உக்ரைனில் ஏற்பட்டுள்ள மோதல் மற்றும் மனிதாபிமான நெருக்கடி குறித்து கவலை தெரிவித்துள்ள இந்தியாவும், பிரான்சும், உக்ரைனில் அப்பாவி பொதுமக்கள் கொல்லப்பட்டதற்கு கண்டனம் தெரிவித்துள்ளன. பேச்சுவார்த்தை மூலம் பிரச்சினைக்கு தீர்வு காணவும், அவை வலியுறுத்தியுள்ளன.
உக்ரைனில் ஏற்பட்டுள்ள மோதல் காரணமாக உணவு நெருக்கடி அதிகரித்திருப்பதற்கு தீர்வு காண ஒருங்கிணைந்த பலதரப்பு முயற்சிகளை மேற்கொள்ள இருநாடுகளும் உறுதி பூண்டுள்ளன.
ஆப்கானிஸ்தானில் அனைவரையும் உள்ளடக்கிய பிரதிநிதித்துவம் கொண்ட அரசு அமையவும், பெண்கள், குழந்தைகள் மற்றும் சிறுபான்மையினரின் உரிமைகளுக்கு மதிப்பளிக்கவும் அழைப்பு விடுத்துள்ளன.
இந்திய பெருங்கடல் முழுவதும், பயிற்சிகள், பரிமாற்றங்கள், கூட்டு முயற்சிகள் ஆகியவை தொடரும் என்று இருநாடுகளும் அறிவித்துள்ளன.
பாரீசில் இந்த ஆண்டு நடைபெறவுள்ள ஐரோப்பாவின் மிகப் பெரிய டிஜிட்டல் கண்காட்சியான விவாடெக்கில் முதலாவது நாடாக இந்தியா கலந்து கொள்ள இருக்கிறது.
பயங்கரவாத எதிர்ப்புக்கான ஒத்துழைப்பின் ஒரு மைல் கல்லாக “பயங்கரவாதத்திற்கு பொருளுதவி செய்வதில்லை” என்பது குறித்த 3-வது சர்வதேச மாநாட்டை இந்த ஆண்டு இந்தியா நடத்தவுள்ளது.
ஜி-20 கட்டமைப்பில் வலுவான ஒருங்கிணைப்பை பராமரிக்க இருதரப்பினரும் ஒப்புக்கொண்டனர். ஐநா பாதுகாப்பு சபை மற்றும் அணு விநியோக குழு ஆகியவற்றில் நிரந்தர உறுப்பினர் பதவிக்கான இந்தியாவின் கோரிக்கைக்கு பிரான்ஸ் முழுமையான ஆதரவை தெரிவித்துள்ளது.
குடிபெயர்தல் மற்றும் போக்குவரத்துத் தொடர்பான பங்களிப்பு ஒப்பந்தத்தின் அமலாக்கத்தை தொடரவும், இருநாடுகளும் உறுதி பூண்டுள்ளன.
இருதரப்பு மாணவர் பரிமாற்ற இலக்காக 2025-க்குள் 20,000 இந்திய மாணவர்களை பிரான்ஸ் பராமரிக்க உள்ளது. இதனால், இருநாடுகளுக்கு இடையே புதிய வணிகம், புதிய தொழில்கள், புதிய கண்டுபிடிப்புகள் ஆகியவற்றுக்கான வாய்ப்புகள் உருவாகும்.
பாரீஸ் புத்தகத்திருவிழா 2022-ல் இந்தியா கவுரவ விருந்தினராக இருந்தததைப் போல புதுதில்லியில் அடுத்து நடைபெறும் உலக புத்தக கண்காட்சியில், பிரான்ஸ் கவுரவ விருந்தினராக அழைக்கப்படும்.
மேலும் விவரங்களுக்கு இந்த ஆங்கில செய்திக் குறிப்பைக் காணவும் https://pib.gov.in/PressReleasePage.aspx?PRID=1822837
------
(
நுகர்வோர் நலன், உணவு மற்றும் பொது விநியோகம் அமைச்சகம்
பிரதமரின் கரீப் கல்யாண் அன்ன யோஜனா திட்டம்: உத்தரப் பிரதேசத்தில் 14.71 கோடி பயனாளிகளுக்கு விநியோகிப்பதற்காக மிக அதிகபட்சமாக 109.33 லட்சம் மெட்ரிக் டன் உணவு தானியங்கள் ஒதுக்கீடு
பாதிக்கப்படக்கூடிய மக்களுக்கு நிவாரணம் வழங்குவதற்காக பிரதமரின் கரீப் கல்யாண் அன்ன யோஜனா திட்டத்தின் கீழ் இலவசமாக விநியோகம் செய்வதற்காக உத்தரப்பிரதேச மாநிலத்திற்கு 109.33 லட்சம் மெட்ரிக் டன் உணவு தானியங்கள் ஒதுக்கீடு செய்யப்பட்டுள்ளது. இந்தத் திட்டத்தின் மூலம் அந்த மாநிலத்தில் சுமார் 14.71 கோடி மக்கள் பயனடைந்து வருகின்றனர். இந்த உணவு தானியங்களின் மொத்த மதிப்பு ரூ. 40093 கோடியாகும்.
இதுபோன்ற விநியோகத்தில் உணவு மானியம், மாநிலத்திற்குள்ளான போக்குவரத்து, வணிகர்களின் லாப அளவு உள்ளிட்ட அனைத்து செலவுகளையும் மத்திய அரசே ஏற்கும். இந்திய உணவுக் கழகத்தின் மூலம் உணவு தானியங்கள் மாநில அரசுகளுக்கு இலவசமாக வழங்கப்படுகின்றன. இந்தத் திட்டத்தின் கீழ் தேசிய உணவு பாதுகாப்புச் சட்ட பயனாளிகளுக்கு கூடுதலாக மாதத்திற்கு ஒரு நபருக்கு 5 கிலோ உணவு தானியங்கள்  விநியோகிக்கப்பட்டது. தேசிய உணவுப் பாதுகாப்புச் சட்டத்தின் கீழ் உத்தரப் பிரதேச மாநிலத்திற்கு நாட்டிலேயே மிக அதிகமான உணவு தானியங்கள் ஒதுக்கீடு செய்யப்பட்டுள்ளது.
கடந்த 3-4 ஆண்டுகளாக தொழில்நுட்பப் பயன்பாட்டினால் அதிக வெளிப்படைத்தன்மை மற்றும் கட்டணத்தில் அரசுக்குக் கிடைத்துள்ள மிகப்பெரும் சேமிப்பினால் உணவு தானியங்களின் விநியோகம் மற்றும் கொள்முதல் அமைப்பு முறையில் உத்தரப் பிரதேசத்தில் கடலளவு மாற்றம் காணப்பட்டுள்ளது. அந்த மாநிலத்தில், பொது விநியோக அமைப்புமுறையில் வெளிப்படைத்தன்மை அதிகரித்ததற்கு தானியங்கி பொது விநியோக அமைப்புமுறை முக்கிய அம்சமாகும்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1735329
ரெயில்வே அமைச்சகம்
கோவிட் – 19 தொற்றுக்கு எதிராக பணியாற்றி வரும் தில்லி காவல் துறையினருக்கு நாளொன்றுக்கு 10000 தண்ணீர் பாட்டில்களை வழங்க ரயில்வே ஏற்பாடு
கோவிட் 19 தொற்றுக்கு எதிரான போரில் வீதிகளில் இறங்கி பணியாற்றி வரும் தில்லி காவல்துறை அதிகாரிகளுக்கு சமீபத்தில் இந்திய ரயில்வே 10000 தண்ணீர் பாட்டில்களை வழங்கத் தொடங்கியது. இதுவரை 50000 தண்ணீர் பாட்டில்கள் விநியோகிக்கப்பட்டுள்ளன.
தகிக்கும் கோடையின் சுட்டெரிக்கும் வெயிலை பொருட்படுத்தாது, காவல்துறையினர் நாள் முழுவதும் பணிபுரிந்து வருகின்றனர். அதுமட்டுமன்றி தேசிய பொது முடக்கம் அமல்படுத்தப்பட்டதில் இருந்து வீதியில் இறங்கி பணியாற்றுவதோடு, பல்வேறு இடங்களில் மருத்துவர்கள் மற்றும் துணை மருத்துவர்களுடன் இணைந்து சவாலான சூழ்நிலைகளிலும் பாதுகாப்பு வழங்கி வருகிறார்கள்.
போர் வீர்ர்கள் போன்று முன்னணியில் இருந்து போராடும் காவல் துறையினரை ஆதரித்து நன்றி செலுத்துவதோடு மட்டுமல்லாமல், கோவிட் 19 ஐ எதிர்ப்பதில் தேசிய முயற்சிகளுக்கு துணைபுரியும் விதமாக இந்திய ரயில்வே இந்த முயற்சியை நீடித்துள்ளது. .
இந்த முயற்சியின் கீழ் இந்திய ரயில்வே தனது பொதுத்துறை நிறுவனமான ஐ.ஆர்.சி.டி.சி உதவியுடன் ஏப்ரல் 16ம் தேதி முதல் புதுதில்லியில் ஒரு நாளைக்கு 10000 ரெயில்நீர் தண்ணீர் பாட்டில்களை இலவசமாக விநியோகிக்கத் தொடங்கியுள்ளது. இந்த 10000 ரெயில்நீர் தண்ணீர் பாட்டில்கள் தலா ஒரு லிட்டர் அளவிலானவை. அவை நாங்லோய் ரெயில்நீர் ஆலையில் இருந்து எடுக்கப்படுகின்றன. இதுவரை 50000 க்கும் மேற்பட்ட பாட்டில்கள் விநியோகிக்கப்பட்டுள்ளன.
சுற்றுலா அமைச்சகம்
‘பாரத் பர்வ் 2021’ தேசியக் கண்காட்சி: மக்களவைத் தலைவர் திரு ஓம் பிர்லா தொடங்கி வைக்கிறார்
குடியரசு தினவிழா கொண்டாட்டத்தை முன்னிட்டு ‘பாரத் பர்வ் 2021’ என்ற மெய்நிகர் தேசியக் கண்காட்சியை மக்களவைத் தலைவர் திரு ஓம் பிர்லா ஜனவரி 26ம் தேதி தொடங்கி வைக்கிறார்.
குடியரசு தினவிழாவை முன்னிட்டு, ‘பாரத் பர்வ்’ என்ற தேசியக் கண்காட்சியை, மத்திய அரசின் சுற்றுலாத்துறை, தில்லி செங்கோட்டை வளாகத்தில் கடந்த 2016ம் ஆண்டு முதல் நடத்திவருகிறது. ஜனவரி 26ம் தேதி முதல் ஜனவரி 31ம் தேதி வரை நடைபெறும் இந்நிகழ்ச்சியில், பல மாநிலங்களின் கலாச்சாரம், சுற்றுலாத் தலங்கள், கைவினைப் பொருட்கள், உணவுகள் ஆகியவற்றை சித்தரிக்கும் அரங்குகள் அமைக்கப்பட்டு, கலை நிகழ்ச்சிகள் நடக்கும்.
கொவிட் தொற்று நெறிமுறைகள் காரணமாக இந்தாண்டு ‘பார்த் பர்வ்’ கண்காட்சி மெய்நிகர் முறையில் நடத்தப்படுகிறது. இதை மத்திய சுற்றுலாத்துறை அமைச்சர் திரு பிரகலத் சிங் படேல் முன்னிலையில், மக்களவை சபாநாயகர் திரு ஓம் பிர்லா ஜனவரி 26ம் தேதி தொடங்கி வைக்கிறார். www.bharatparv2021.com என்ற இணையதளத்தில் ஜனவரி 26ம் தேதி முதல் ஜனவரி 31ம் தேதிவரை இந்நிகழ்ச்சியை பார்க்கலாம்.
இந்த பிரம்மாண்ட நிகழ்ச்சி, நாட்டுப்பற்றையும், நம் நாட்டின் வளமான பன்முக கலாச்சாரத்தையும் பறை சாற்றுவதோடு, இந்தியாவின் சாரம்சத்தைக் கொண்டாடுகிறது.
உலகம் முழுவதும் உள்ள மக்கள், பார்த் பர்வ் நிகழ்ச்சியையும், இந்தியாவின் உண்மையான உணர்வையும் www.bharatparv2021.com என்ற இணையளத்தில் கண்டு மகிழமுடியும்
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்:
https://pib.gov.in/PressReleasePage.aspx?PRID=1692129
(Visitor Counter : 83
பாதுகாப்பு அமைச்சகம்
காணாமல் போன இந்தோனேசிய நீர்மூழ்கிக் கப்பலை கண்டறியும் பணியில் இந்திய கடற்படையின் ஆழ்கடல் நீர்மூழ்கி மீட்புக் கப்பல்
புதன்கிழமையன்று காணாமல் போனதாக அறிவிக்கப்பட்ட இந்தோனேசியாவின் நீர்மூழ்கிக் கப்பலை தேடும் பணியில் ஒத்துழைக்க தனது ஆழ்கடல் நீர்மூழ்கி மீட்புக் கப்பலை  இன்று  இந்திய கடற்படை அனுப்பி வைத்தது.
ஏப்ரல் 21 அன்று சர்வதேச நீர்மூழ்கிக் கப்பல் மீட்பு அமைப்பு, காணாமல் போன இந்தோனேசியாவின் நீர்மூழ்கிக் கப்பல் குறித்து இந்திய கடற்படைக்கு தகவல் அளித்தது.
பாலியில் இருந்து 25 மைல் வடக்கில் 53 குழுவினருடன் அந்த நீர்மூழ்கிக் கப்பல் பயிற்சி மேற்கொண்டிருந்தது.
நீர்மூழ்கிக் கப்பல் ஒன்று காணாமல் போனாலோ அல்லது தண்ணீரில் மூழ்கினாலோ, சிறப்பு உபகரணங்களைக் கொண்டு காணாமல் போன கப்பலையும், அதில் பயணம் செய்த குழுவினரையும் மீட்கும் பணியில் நீர்மூழ்கிக் கப்பல் மீட்பு நடவடிக்கை மேற்கொள்ளப்படும்.
காணாமல் போகும் நீர்மூழ்கிக் கப்பல்களை ஆழ்கடல் நீர்மூழ்கி மீட்புக் கப்பலின் உதவியோடு மீட்டெடுக்கும் திறன் கொண்ட ஒரு சில நாடுகளுள் இந்தியாவும் ஒன்று. இந்திய கடற்படையின் டிஎஸ்ஆர்வி-யின் நவீன தொழில்நுட்பக் கருவிகளினால்1000 மீட்டர் ஆழம் வரை சென்று நீர்மூழ்கிக் கப்பலை கண்டறிய முடியும்.
இந்தியா, இந்தோனேசியா நாடுகளுக்கு இடையேயான விரிவான கேந்திர கூட்டமைப்பின் கீழ் இரு நாடுகளின் கடற்படையும் வலுவான உறவை மேற்கொண்டுள்ளது குறிப்பிடத்தக்கது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1713390
பிரதமர் அலுவலகம்
ஓக்கி புயல் பாதித்த லட்சத்தீவு, தமிழ்நாடு மற்றும் கேரளா பகுதிகளுக்கு பிரதமர் நாளை வருகை புரிகிறார்.
பிரதமர் திரு. நரேந்திர மோடி லட்சத்தீவு யூனியன் பிரதேசம் மற்றும் தமிழ்நாடு, கேரளா ஆகிய மாநிலங்களில் ஓக்கி புயலால் பாதிக்கப்பட்ட பகுதிகளுக்கு நாளை வருகைபுரிகிறார். ஓக்கி புயல் ஏற்படுத்திய சேதத்தை தொடர்ந்து ஏற்பட்டுள்ள நிலவரங்களை அவர் ஆய்வு செய்கிறார். கவரட்டி, கன்னியாகுமரி மற்றும் திருவனந்தபுரத்தில் நிவாரணப்பணிகளை பார்வையிடுவதோடு அதிகாரிகள் மற்றும் பொதுமக்கள் பிரதிநிதிகளையும் சந்திக்கிறார். அத்தோடு புயலால் பாதிக்கப்பட்டவர்கள் மீனவர்கள் மற்றும் விவசாயிகளின் பிரதிநிதிகளையும் சந்திக்கிறார்.
நவம்பர் மாத இறுதியிலும் டிசம்பர் மாத தொடக்கத்திலும் ஓக்கி புயல் கேரளா, தமிழ்நாடு மற்றும் லட்சத்தீவு ஆகியவற்றின் பல்வேறு பகுதிகளில் பலத்த சேதத்தை ஏற்படுத்தியது.
பிரதமர் தொடர்ந்து நிலைமையை கண்காணித்தார். சம்பந்தப்பட்ட அதிகாரிகள் அனைவரிடமும் அவர் பேசினார்.
பாதுகாப்பு அமைச்சர் திருமதி. நிர்மலா சீத்தாராமன் டிசம்பர் 3 மற்றும் 4 ஆம் தேதிகளில் கன்னியாகுமரி மற்றும் திருவனந்தபுரத்தில் புயலால் பாதிக்கப்பட்ட பகுதிகளில் சுற்றுப்பயணம் மேற்கொண்டார். தேசிய அவசரநிலை மேலாண்மைக் குழு  அமைச்சரவை செயலர் திரு. பி.கே. சின்ஹா தலைமையில் டிசம்பர் 4ந்தேதி கூடியத். புயலால் பாதிக்கப்பட்ட பகுதிகளில் மேற்கொள்ளப்பட்டு வரும் நிவாரணம் மற்றும் மீட்பு பணிகளை ஆய்வு செய்தது.
மத்திய மற்றும் மாநில துறைகள் நிவாரணப் பணிகளில் ஈடுபடுத்தப்பட்டன. கடலோர காவல்படை, விமானப்படை, கடற்படை, என்.டி.ஆர்.எஃப் மற்றும் உள்ளூர் அரசு துறைகளும் தேடுதல் பணியிலும், மீட்புப்பணியிலும் ஈடுபட்டன. 2017-2018 ஆண்டுக்கான கேரள, தமிழக அரசுகளின் ஓக்கி புயல் நிவாரணப்பணிகளுக்கு கைகொடுக்கும் வகையில் மாநில பேரிடர் மீட்பு தொகையில் இரண்டாவது தவணைத் தொகையை மத்திய அரசு விடுவித்துள்ளது. மாநில பேரிடர் மீட்பு தொகையில் மத்திய அரசின் பங்கானது கேரளாவுக்கு 153கோடி ரூபாயும், தமிழகத்திற்கு 561கோடி ரூபாயும் ஆகும்.
ஓக்கி புயலின் வேகம் டிசம்பர் 5ந்தேதி தணிந்ததும் பிரதமர் திரு. நரேந்திர மோடி இந்த புயல் நிவாரணப் பணிகளில் ஈடுபட்டிருந்த அதிகாரிகள் அனைவரையும் டுவிட்டர் மூலம் பாராட்டினார். பல்வேறு மத்திய அரசு முகமைகள், மாநில அரசுகளின் முகமைகள், உள்ளூர் நிர்வாகத்தினர் மற்றும் விழிப்புடன் செயல்பட்ட குடிமக்களை அவர்களது குறிப்பிடத்தக்க தயார் நிலை மற்றும் உதவிக்காக பாராட்டினார்.
முன்னதாக அவர் அரசு தன்னால் இயன்ற அனைத்து உதவிகளையும் பாதிக்கப்பட்டவர்களுக்கு வழங்கும் என்று தனது டுவீட்டுகள் மூலம் அடிக்கடி தொடர்பு கொண்டு உறுதியளித்து இருந்தார். புயல் நிவாரணத்தில் உதவி புரியுமாறு சக குடிமக்களை அவர் தொடர்ந்து ஊக்கப்படுத்தியிருந்தார்.
குடியரசுத் தலைவர் செயலகம்
குடியரசுத் தலைவருடன் அரசுப் பணி பயிற்சி அலுவலர்கள் சந்திப்பு
இந்திய கணக்குத் தணிக்கை மற்றும் கணக்கியல் சேவை , இந்திய வர்த்தக சேவை , இந்திய தகவல் சேவை  ஆகியவற்றின் பயிற்சி அலுவலர்கள் குடியரசுத் தலைவர் திரு. ராம் நாத் கோவிந்த்தை தனித்தனியாக குடியரசுத் தலைவர் மாளிகையில் இன்று  சந்தித்தனர்.
பயிற்சி அலுவலர்களிடையே குடியரசுத் தலைவர் பேசியதாவது:
“கணக்குத் தணிக்கை மற்றும் கணக்கியல் சேவை அலுவலர்கள் நாட்டின் சட்டமன்ற, நாடாளுமன்றத்தின் பொறுப்புடைமையில் மிக முக்கியப் பங்கினை வகிக்கிறார்கள். சட்டமன்றங்களில் தாக்கல் செய்யப்படும் தலைமைக் கணக்குத் தணிக்கை அதிகாரியின் அறிக்கை சட்டமன்றத்தின் பொறுப்புடைமையில் மிக முக்கியமான பங்கினை வகிக்கிறது. கணக்குத் தணிக்கை மற்றும் கணக்கியல் சேவை அதிகாரிகள்தான் மக்கள் நம்பிக்கை மற்றும் மக்களின் நம்பிக்கைக்கும் நிதி விவகாரம் ஆகியவற்றின் காப்பாளர்கள் ஆவர்.
இன்றைய உலகமயமாக்கல் அமைந்த உலகத்தில் நாட்டின் பொருளாதாரத்தை வைத்தே அதன் வலிமை எடைபோடப்படுகிறது. உலகளாவிய சந்தையிலும் வர்த்தகத்திலும் நாடுகள் போட்டி போட்டுக் கொண்டு முன்னேறி வருகின்றன. கடந்த இருபது ஆண்டுகளில் நமது வர்த்தகம் வர்த்தகத்தை மேம்படுத்துவதில் நல்ல முன்னேற்றம் கண்டுள்ளோம். இன்னும் செய்ய வேண்டியிருக்கிறது. வரலாற்று ரீதியில் இந்தியாவுக்கு உலக வர்த்தகத்தில் இந்தியாவுக்கு கணிசமான பங்கு இருந்து வருகிறது. இன்றைக்கு உலக வர்த்தகத்தில் இந்தியாவின் பங்கு 2 சதவீதமாக உள்ளது. இந்நிலையில் உலக வர்த்தகத்தில் நம் நாடு குறிப்பிட்ட இடத்தை வகிப்பதில் இந்திய வர்த்தக சேவை அலுவலர்கள் முக்கியமான பங்கு இருக்கிறது.
இது தகவல் சார்ந்த யுகம் என்றாலும், நம் நாட்டில் மக்களுக்குப் பலன் தரும் வகையில் அரசு கொண்டுவரும் பல திட்டங்கள், மக்கள் நலத் திட்டங்கள் குறித்து ஒருசில பிரிவினருக்குப் போதிய விழிப்பு இல்லை. நாட்டின் மூலை முடுக்குகளிலும் எட்டாத கிராமங்களையும் இத்தகைய நலத் திட்டங்களும் திட்டங்களும் குறித்த தகவல்கள் சென்றடைவதை நாம் உறுதி செய்ய வேண்டும். இந்நிலையில், அரசாங்கத்தின் சேவைகள், தகவல்கள் பொருத்தமாகவும், உரிய நேரத்திலும் மிக ஆக்கப்பூர்வமாகவும் அவர்களைச் சென்றடைவதில் இந்திய தகவல் சேவை அலுவலர்கள் முக்கிய பங்கினைச் செயல்படுத்தவேண்டும்”
இவ்வாறு குடியரசுத் தலைவர் பேசினார்.
குடியரசுத் தலைவரின் முழு உரையைக் காண : http://www.pib.nic.in
நிதி அமைச்சகம்
சிறு, குறு மற்றும் நடுத்தர தொழில்களுக்கு ஆதரவு மற்றும் உதவித் திட்டத்தை பிரதமர் திரு. நரேந்திர மோடி தொடங்கி வைக்கிறார்
சிறு, குறு மற்றும் நடுத்தர தொழில்களுக்கு ஆதரவு மற்றும் உதவித் திட்டத்தை புதுதில்லியில் உள்ள விஞ்ஞான்பவனில் நவம்பர் 2, 2018 – வெள்ளியன்று பிரதமர் திரு. நரேந்திர மோடி தொடங்கி வைப்பார். இந்த நிகழ்ச்சியில் மத்திய நிதியமைச்சர் திரு. அருண்ஜெட்லி, சிறு, குறு மற்றும் நடுத்தர தொழில்கள் துறை இணையமைச்சர்  திரு. கிரிராஜ் சிங் உள்ளிட்ட பலர் பங்கேற்கிறார்கள்.
சிறு, குறு மற்றும் நடுத்தர தொழில்களுக்கு கடன் கிடைப்பது சந்தை வசதி உள்ளிட்ட ஆதரவு நடவடிக்கைகள் இந்த நிகழ்ச்சியில் அறிவிக்கப்படும் என்று எதிர்பார்க்கப்படுகிறது.
சிறு, குறு மற்றும் நடுத்தர தொழில்களுக்கான உதவித்திட்டம் நாடு முழுவதும் 100 மாவட்டங்களில் 100 நாட்கள் செயல்படுத்தப்படும். சிறு, குறு மற்றும் நடுத்தர தொழில்துறைக்கு, மத்திய அரசும் நிதி நிறுவனங்களும் பல்வேறு வசதிகள் செய்திருப்பது பற்றியும், இவற்றை நன்கு பயன்படுத்திக் கொள்வது பற்றியும் எடுத்துரைப்பதற்காக இந்த மாவட்டங்களுக்கு மத்திய அமைச்சர்கள் பலரும் செல்வார்கள் என்று தெரிகிறது.
ஒட்டு மொத்த பொருளாதார வளர்ச்சிக்கு குறிப்பிடத்தக்க பங்களிப்பு செய்கின்ற, அதிக அளவில் வேலைவாய்ப்புக்களை உருவாக்கும் துறைகளில் ஒன்றான சிறு, குறு மற்றும் நடுத்தர தொழில்துறையை மேலும் ஊக்குவிப்பதற்கு இந்தத் திட்டம் உதவும் என்று எதிர்பார்க்கப்படுகிறது.
வடகிழக்குப் பகுதி வளர்ச்சி அமைச்சகம்
வடகிழக்கு மாநிலங்களுக்கு மருத்துவ உபகரணங்கள் மற்றும் அவசரப் பொருட்களை அனுப்புவதற்கு பிரத்யேக சரக்கு விமானங்கள் பயன்படுத்தப்படும் - டாக்டர்.ஜித்தேந்திர சிங்
பொது முடக்கச் சூழ்நிலையில், வடகிழக்கு மாநிலங்களுக்கு , அத்தியாவசியப் பொருட்கள் தவிர, மருத்துவ உபகரணங்கள் மற்றும் அவசரமாகத் தேவைப்படும் பொருட்களை அனுப்புவதற்கு பிரத்யேகமாக சரக்கு விமானங்கள் பயன்படுத்தப்படும் என்று வடகிழக்கு பிராந்திய மேம்பாட்டுத் துறை மத்திய அமைச்சர் டாக்டர்.ஜித்தேந்திர சிங் தெரிவித்துள்ளார்.
அந்தப் பிராந்தியத்தின் விமான நிலையங்கள் மேற்கொண்ட முன்முயற்சிகளுக்கு சிவில் விமானப்போக்குவரத்து அமைச்சகம் ஒப்புதல் வழங்கியுள்ளது. இந்தச் சோதனையான காலகட்டத்தில், நாட்டின் மற்ற பகுதிகளைப் போலவே, வடகிழக்கு பிராந்தியமும் கவனிக்கப்பட்டு வருவதை மக்களுக்கு உறுதிப்படுத்தும் வகையில் இது செயல்படுத்தப்படும்.
(Visitor Counter : 79
சிறுபான்மையினர் நலன் அமைச்சகம்
நமது பாரம்பரியம் திட்டம்
இந்தியாவில் சிறுபான்மையின சமூகத்தினரின் வளமான பாரம்பரியத்தை பாதுகாப்பதற்காக “நமது பாரம்பரியம்” திட்டம் வகுக்கப்பட்டுள்ளது. இந்திய கலாச்சாரம் என்ற ஒட்டுமொத்த அடிப்படையில், சிறுபான்மையினரின் வளமான பாரம்பரியத்தை வெளிப்படுத்த இந்தத் திட்டம் வழிவகை செய்கிறது. இதன்படி, கண்காட்சிகளை நடத்துவது, இலக்கியம்/ஆவணங்களை பாதுகாப்பது போன்ற பணிகள் மேற்கொள்ளப்படுகின்றன. இதுவரை நமது பாரம்பரியம் திட்டத்தின்கீழ், சிறுபான்மையினரின் பாரம்பரிய கட்டடங்களை பாதுகாக்கும் பணிகள் மேற்கொள்ளப்படவில்லை. நமது பாரம்பரியம் திட்டத்தின்கீழ், 2016-17-ம் ஆண்டுமுதல் மேற்கொள்ளப்பட்ட பட்ஜெட் ஒதுக்கீடு மற்றும் செலவு ஆகிய விவரங்களை கீழே காணலாம். 
|
|
ஆண்டு
|
|
திருத்தியமைக்கப்பட்ட மதிப்பீடு
|
|
செலவு
|
|
2016-17
|
|
8.00
|
|
6.60
|
|
2017-18
|
|
12.00
|
|
0.64
|
|
2018-19
|
|
6.00
|
|
1.64
|
|
2019-20
|
|
3.00
|
|
0.70
|
|
2020-21
|
|
5.20
|
|
4.55
|
|
2021-22
|
|
2.00
|
|
1.66
இந்திய அரசியல்சாசனத்தின் 7-வது அட்டவணைப்படி, பொது நிலைத்தன்மை என்பது மாநில அரசுகளின் பணியாக உள்ளது. சட்டம்-ஒழுங்கை பாதுகாப்பது, சிறுபான்மையினர் உள்ளிட்ட அனைத்து குடிமக்கள் மற்றும் அவர்களது சொத்துக்களுக்கு எதிரான குற்றங்களை பதிவுசெய்வது மற்றும் தண்டனை பெற்றுத்தருவது ஆகியவை மாநில அரசுகளின் பொறுப்பாக உள்ளது. சிறுபான்மையினருக்கு சொந்தமான பாரம்பரிய கட்டிடங்கள் சேதப்படுத்தப்பட்டதாக மாநிலங்களிடமிருந்து எந்தவொரு அறிக்கையையும் மத்திய அரசு பெறவில்லை.
இந்தத் தகவல்களை, மாநிலங்களவையில் மத்திய சிறுபான்மையினர் விவகாரங்கள் துறை அமைச்சர் திருமதி.ஸ்மிருதி சுபின் இரானி, இன்று எழுத்து மூலம் அளித்துள்ளார்.
சுகாதாரம் மற்றும் குடும்ப நலத்துறை அமைச்சகம்
மாநிலங்கள் / யூனியன் பிரதேசங்களுக்கு கோடிக்கும் மேற்பட்ட தடுப்பூசி டோஸ்கள் வழங்கப்பட்டுள்ளன
மாநிலங்கள் மற்றும் யூனியன் பிரதேசங்களுக்கு இதுவரை 163.63 கோடிக்கும் மேற்பட்ட  தடுப்பூசி டோஸ்கள் மத்திய அரசால் இலவசமாகவும், மாநிலங்களின் நேரடி கொள்முதல் மூலமாகவும் வழங்கப்பட்டுள்ளன.
மாநிலங்கள் மற்றும் யூனியன் பிரதேசங்களிடம் 13.60 கோடிக்கும் மேற்பட்ட தடுப்பூசி டோஸ்கள் இன்னமும் கையிருப்பில் உள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும் : https://pib.gov.in/PressReleasePage.aspx?PRID=1792711